Euroopa Liidu Teataja L 005 , 09/01/2002 Lk 0008 - 0009



Komisjoni direktiiv 2002/1/EÜ, 7. jaanuar 2002, millega muudetakse direktiivi 94/39/EÜ kroonilise maksapuudulikkuse korral maksategevust toetavate loomasöötade osas (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 13. septembri 1993. aasta direktiivi 93/74/EMÜ eritoitmiseks mõeldud söötade kohta, [1] viimati muudetud direktiiviga 1999/29/EÜ, [2] eriti selle artikli 6 punkti c, ning arvestades järgmist: (1) Komisjon on direktiiviga 94/39/EÜ, [3] mida on muudetud direktiiviga 95/9/EÜ, [4] vastu võtnud nimekirja eritoitmiseks mõeldud loomasööda kavandatava kasutuse kohta. (2) Täiendavad teaduslikud uuringud on tõendanud, et ei ole vajadust vähendada või piirata rasvasisaldust loomatoidus, mis on mõeldud kasside ja koerte maksategevuse toetamiseks kroonilise maksapuudulikkuse korral. Uuringud on siiski näidanud, et etiketil oleks kasulik ära märkida, et sellise toiduga toidetavatele loomadele peaks vesi olema kogu aeg kättesaadav. (3) Direktiivi 94/39/EÜ tuleks seetõttu vastavalt kohandada. (4) Käesoleva direktiiviga ettenähtud meetmed on kooskõlas alalise söödakomitee arvamusega, ON VASTU VÕTNUD KÄESOLEVA DIREKTIIVI: Artikkel 1 Direktiivi 94/39/EÜ lisa muudetakse kooskõlas käesoleva direktiivi lisaga. Artikkel 2 Liikmesriigid jõustavad käesoleva direktiivi järgimiseks vajalikud õigus- ja haldusnormid hiljemalt 20. novembriks 2002. Liikmesriigid teatavad sellest viivitamata komisjonile. Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid. Artikkel 3 Käesolev direktiiv jõustub kahekümnendal päeval pärast selle avaldamist Euroopa Ühenduste Teatajas. Artikkel 4 Käesolev direktiiv on adresseeritud liikmesriikidele. Brüssel, 7. jaanuar 2002 Komisjoni nimel komisjoni liige David Byrne [1] EÜT L 237, 22.9.1993, lk 23. [2] EÜT L 115, 4.5.1999, lk 32. [3] EÜT L 207, 10.8.1994, lk 20. [4] EÜT L 91, 22.4.1995, lk 35. -------------------------------------------------- LISA Direktiivi 94/39/EÜ B osa tekst, mis puudutab koerte ja kasside eritoitmise eesmärki "Maksategevuse toetamine kroonilise maksapuudulikkuse korral" , asendatakse järgmisega: "Eritoitmise eesmärk | Põhilised toiteomadused | Loomaliigid või -kategooriad | Märgistamisel esitatavad andmed | Soovitatav kasutusaeg | Muud sätted | 1 | 2 | 3 | 4 | 5 | 6 | Maksategevuse toetamine kroonilise maksapuudulikkuse korral | Kõrgekvaliteediline valk, keskmine valgusisaldus, kõrge asendamatute rasvhapete sisaldus ja kõrge kergestiseeditavate süsivesikute sisaldus | Koerad | Valguallikas/-allikadAsendamatute rasvhapete sisaldusKergestiseeditavad süsivesikud ning vajaduse korral nende töötlemisviisNaatriumÜldvask | Esialgu kuni kuus kuud | Pakendile, mahutile või etiketile märgitakse: "Enne kasutamist või kasutusaja pikendamist soovitatakse küsida veterinaararsti arvamust" Kasutusjuhendis märgitakse: "Vesi peaks olema kogu aeg kättesaadav" | Kõrgekvaliteediline valk, keskmine valgusisaldus ja kõrge asendamatute rasvhapete sisaldus | Kassid | Valguallikas/-allikadAsendamatute rasvhapete sisaldusNaatriumÜldvask | Esialgu kuni kuus kuud | Pakendile, mahutile või etiketile märgitakse: "Enne kasutamist või kasutusaja pikendamist soovitatakse küsida veterinaararsti arvamust" Kasutusjuhendis märgitakse: "Vesi peaks olema kogu aeg kättesaadav"" | --------------------------------------------------